På Capitol Hill i dag
lød der en tværpolitisk opfordring til mere regeringsåbenhed om ufoer,
eller som militæret kalder dem, uidentificerede luftfænomener: UAP'er.
Objekterne er blevet sporet, hvor alle operationer,
flådeoperationer, udføres over hele verden.
Den teknologi, vi stod overfor,
var langt overlegen alt, hvad vi har i øjeblikket,
eller som vi vil få i de næste 10-20 år.
Uidentificerede luftfænomener er en potentiel sikkerhedstrussel,
og de skal behandles derefter.
USA's regering har indsamlet megen information om UAP'er
i mange årtier,
men har nægtet at dele den med det amerikanske folk.
Det er forkert, og det skaber også mistillid.
Alle, der bliver interviewet i denne film, har direkte viden
om uidentificerede luft-/anomale fænomener
som resultat af deres arbejde for USA's regering.
Mens dele af deres viden er fortrolig,
bryder de nu deres tavshed med det, de lovligt kan afsløre.
Jeg tilbragte 11 år i den amerikanske flåde som jagerpilot.
I 18 år fløj jeg jagerfly for den amerikanske flåde.
Jeg brugte 20 år i den amerikanske efterretningstjeneste.
Jeg var den fjerde direktør for den nationale efterretningstjeneste.
Jeg tilbragte 25 år som seniorembedsmand i CIA.
Jeg trak mig fra flåden som enstjernet admiral efter 32 år.
Jeg arbejdede på højt klassificerede UAP-programmer for regeringen
som seniorforsker.
Jeg tilbragte 32 år ind og ud af regeringen i national sikkerhed.
Jeg var astrofysiker i 28 år på klassificerede UAP-programmer
for USA's regering og for forsvarsindustrien.
Jeg er professor i patologiafdelingen
på Stanford Universitys medicinstudie,
og i de sidste ti år
har jeg arbejdet med forsvarsministeriet
og CIA om UAP-emnet.
Jeg er kommet til den konklusion, at ikke kun er vi ikke alene,
men vi er blevet opdaget af en intelligens
fra en anden del af universet.
Der er beviser på, at vi ikke er alene.
Menneskeheden er ikke den eneste intelligente art i universet.
Vi er ikke alene i universet.
Det ville ikke være så arrogant at antyde,
at der ikke er andre former for liv derude.
Menneskeheden er ikke den eneste intelligens i universet.
UAP'er er ægte. De er her, og de er ikke mennesker.
Der er andre intelligenser med avancerede, eksotiske fartøjer,
der interagerer med menneskeheden.
De er her. Det er ægte. Det sker nu.
Ikke-menneskelig intelligens eksisterer.
Den har interageret med menneskeheden, og det har den gjort
på planeten i lang tid.
Vi er ikke den eneste intelligente livsform i universet.
Der er noget her på planeten med os, der er intelligent
og mere intelligent end os.
Dette er den største opdagelse i menneskets historie.
SANDHEDENS TIME
Mit navn er Lue Elizondo. I 2009 ændrede mit liv sig for altid.
LUE ELIZONDO FORSVARSMINISTERIET
Det var da, jeg blev rekrutteret til et meget følsomt regeringsprogram,
der efterforskede uidentificerede luftfænomener,
UAP, også kendt som ufoer.
Mit arbejde for den amerikanske regering går næsten 30 år tilbage,
til da jeg meldte mig til den amerikanske hær.
Derfra var jeg heldig at blive rekrutteret
til forskellige programmer inden for militær efterretning.
I løbet af min karriere tjente jeg mit land rundt om i verden
og styrede missioner,
inklusive narkotikabekæmpelse, kontraspionage,
terrorbekæmpelse og oprørsbekæmpelse.
Det var senere i min karriere, at jeg begyndte at lede
særlige programmer for regeringen,
og i nogle tilfælde rapporterede direkte til Det Hvide Hus
og det nationale sikkerhedsråd.
Jeg hedder Jay Stratton,
og i over 16 år, på vegne af den amerikanske regering...
FLÅDENS EFTERRETNINGSTJENESTE - DIA
...arbejdede jeg som seniorefterretningsagent
på uidentificerede luftfænomener.
Jeg meldte mig til hæren som 17-årig
og fulgte derefter en karriere i militære efterretninger
med otte udsendelser, inklusive Irak og Afghanistan.
Efter hæren kom jeg med i flådens efterretningstjeneste,
og så skiftede jeg til forsvarsefterretningstjenesten,
hvor jeg var chef for luft- og rumkrigsførelse
på forsvarets varslingskontor.
Det var på DIA, at mine kolleger og jeg
begyndte at få rapporter om det, der nu kaldes UAP'er.
Vi var gennem hele regeringen,
Pentagon, alle efterretningstjenester,
hvor som helst vi kunne finde UAP-programmet,
forudsat at der var et.
Så vidt vi kunne se,
havde ingen i USA et UAP-program.
Så mine kolleger og jeg
begyndte et nyt program, som i sidste ende blev AATIP.
Det avancerede lufttrussels-identificerings-program.
Finansieringen blev sponsoreret af senatets majoritetsleder,
senator Harry Reid.
Og sammen efterforskede jeg, Jay Stratton og vores hold
UAP-hændelser over hele verden i næsten et årti.
Baseret på konkrete beviser og data
lærte vi, at UAP'er udgør alvorlige nationale sikkerhedsbekymringer
og en potentiel eksistentiel trussel.
Kort sagt, transmedium-fartøjer,
der har evnen til at operere i rummet,
luft og vand
og tilsyneladende trodse alt, hvad menneskeheden ved om fysik,
har opereret ustraffet
rundt om i verden siden i hvert fald 1940'erne.
Hos AATIP havde vi adgang til nogle af de mest følsomme videoer
i forsvarsministeriets besiddelse.
Hvis du kunne være i mine sko og se, hvad jeg har set,
og folk som Jay Stratton,
ville der ikke være nogen tvivl om,
at de her ting er ægte, og de ikke er lavet af mennesker.
De ting, jeg har set, de tydeligste videoer,
de bedste beviser, vi har på,
at dette er ikke-menneskelig intelligens, forbliver fortrolige.
KVANTEFYSIKER ASTROFYSIKER
De klassificerede data, som vi havde adgang til,
da vi sluttede os til programmet, var ubestridelige.
Der er 80 års data, som offentligheden ikke kender til.
Jeg har med egne øjne set ikke-menneskelige fartøjer og væsner.
I 23 år og 10 måneder
var jeg i det amerikanske luftvåben som A10-pilot,
JAGERPILOT VICEDRIFTSLEDER, NORAD
og mens jeg var på NORAD,
var jeg vidne til en begivenhed, som jeg vil huske for evigt.
Der var et ukendt objekt, som vi sporede på radarer,
og kommandøren siger: "Jeg vil have det mål."
Det betyder, at vi opsnapper det.
Jagerfly langs hele østkysten blev sendt ud,
og ingen af dem havde succes med at opsnappe eller indhente det.
Vi var ude af stand til at opretholde luftsuverænitet over Nordamerika.
Den 14. november 2004 var vi om bord på USS Nimitz...
KOMMANDØR, JAGERPILOT
...som er et atomhangarskib.
Jeg var den øverste i eskadrillen.
Jeg lettede fra Nimitz for at udføre en luftforsvarsøvelse
ud for San Diego i Californien.
Og jeg endte med at jage en UAP kendt som tic-tac UAP.
Den var omkring 15 meter lang og svævede bare der i rummet.
Man kan se den begynde at accelerere,
og som den kommer foran os, er den væk.
Den fløj med 50.000 km/t.
Så den teknologi er tydeligvis ikke USA's.
Mens vi så det her...
LØJTNANT ALEX DIETRICH
...tic-tac-objekt manøvrere på den bizarre måde,
var det tydeligt, at det ikke var konventionelt.
KOMMANDØRLØJTNANT FLÅDEPILOT
Den trodsede fysikkens love,
tyngdekraftens love, som vi som piloter lever og dør efter.
Vi så dem bogstaveligt talt forfølge flådefartøjer.
Frekvensen, hvormed UAP'er blev rapporteret til os, steg.
De var allestedsnærværende.
Vi så dem næsten dagligt derude.
LØJTNANT, FLÅDEPILOT
Hold da op, der er en hel flåde af dem. Kig på ASA'en!
Og så havde vi faktisk næsten en kollision med en af de objekter.
Det blev nu et sikkerhedsproblem.
To fly fra min eskadrille fløj tæt på hinanden
i sektionsformation. Omkring 50 meter fra hinanden.
Et af objekterne fløj ind mellem de to fly
lige forbi det forreste fly,
og det forreste fly kunne se objektet,
og han beskrev det som
en mørkegrå eller sort terning inde i en klar sfære.
For at gøre det klart
har ikke-menneskelig efterretning aktivt udført ISR,
efterretning, overvågning og rekognoscering
af nogle af vores mest følsomme
militær-og atomanlæg.
De har både deaktiveret og aktiveret atomvåben
med både USA og Rusland.
De atomvåben, der blev aktiveret i Rusland, var rettet mod os,
og fra det perspektiv kunne risikoen ikke være højere.
Det er en voksende og forstyrrende trussel for USA
og i sandhed en national sikkerhedsbekymring.
Forresten sker det ikke kun her i USA.
Det sker over hele verden, og det sker hyppigere.
Da jeg mødte Lue Elizondo i Pentagon,
gjorde han mig ikke kun opmærksom på, at fænomenet var ægte,
men et vedvarende, igangværende fænomen.
Forsvarsministeren, Kongressen og seniorpolitikerne vidste det ikke,
og ingen gjorde noget ved det...
VICE-FORSVARSMINISTER, EFTERRETNINGER
...udover Lue og en håndfuld kolleger.
Jeg var chokeret og forbløffet,
og jeg var straks bekymret over efterretningssvigt,
der var sket i fortiden, og de katastrofer, der var opstået,
og jeg besluttede straks at gøre, hvad jeg kunne
for at få Lue til forsvarsministeren for at videregive informationen.
GENERAL, FORSVARSMINISTER
Hver gang Jay og jeg og andre
forsøgte at slå alarm og få dette problem op på det rette niveau,
blev vi mødt med hård modstand.
Stigmatiseringen alene og emnets tabu,
den historiske tilknytning til ufoer,
var noget, der for de fleste i lederstillinger
var for svært at acceptere.
Faktisk var stigmatiseringen så stærk, at folk enten troede,
at emnet ikke var ægte,
eller at stigmatiseringen ville ødelægge deres karriere.
Så de ville ikke røre den.
Vi kunne ikke få ledelsen i Pentagon
til at se på de videnskabelige data,
der viste, at der er en stærk trussel mod nationens sikkerhed.
De var mere bekymrede for indvirkningen på deres omdømme,
end de var for nationens sikkerhed.
Og dertil
var vi chokerede over at se, at vi fik modstand fra folk i Pentagon
baseret på deres religiøse tro.
Der var virkelig religiøse ekstremister i Pentagon,
der var stærkt imod emnet.
Dette er nationale sikkerhedseksperter,
højtstående medlemmer af den nationale efterretningstjeneste,
der sætter deres religion over national sikkerhed.
En højtstående embedsmand stoppede mig i gangene i Pentagon
og fortalte mig, at vi gjorde djævelens arbejde.
Jeg måtte tage mig af folk, der stod over mig, der sagde,
at i deres verden var det dæmoner,
og vi prikkede til dæmoner og rodede med Satans verden
og alle de andre ting, og jeg tænkte:
"Jeg kan ikke tro, at du siger det."
Jeg briefer om et avanceret rumfartøj,
der er blevet opdaget på flere sensorer, som er der helt klart,
og du siger, at du tror, det er dæmoner,
og vi bør ikke se på dem og studere dem.
Jeg var helt forbløffet.
Mens vi forsøgte at overkomme alle disse forhindringer,
opdagede vi endnu et dybt skjult og meget større UAP-program.
Dette program var så følsomt,
at det blev skjult for forsvarsministeren,
Kongressen og endda USA's præsident.
Dette program hedder Legacy-programmet.
Dette program havde opfanget, bjærget
og dekompileret UAP'er siden i hvert fald 1947.
Ved utallige lejligheder
inkluderede disse bjærgninger ikke-menneskelige kroppe.
Et slags intelligent væsen, der ikke er menneskeligt.
Da Jay og jeg begyndte at banke på døre
og forsøge at få adgang til Legacy-programmet,
var der en slags immunreaktion fra Legacy-programmet,
og antistoffer kom ud overalt for at prøve at lukke os ned.
Vi begyndte at kommunikere med forskere i Legacy-programmet.
Men da deres ledere hørte om dette, lukkede de det aggressivt ned.
Ikke kun blev vi mødt med hård modstand og blokader,
folk blev faktisk vrede på os, fordi vi blot stillede spørgsmålet.
"Hvilken ret har vi til at spørge om Legacy-programmet",
på trods af, at vi drev AATIP.
Sæt dig selv i mine sko.
Jeg foretager efterforskninger af igangværende UAP-aktivitet,
og der er et Legacy-program, der har mindst 80 års information,
der kan hjælpe os med at forstå problemet og beskytte nationen,
og de nægter at give os den.
Da det blev klart, at vi ikke kunne arbejde via systemet,
vidste jeg af erfaring med senatets militærudvalg,
hvad det kræver at flytte det her tankskib.
Tænk på dette enorme skib
med en enorm træghed,
man forsøger at få til at ændre kurs.
Når det kommer til forsvarsministeriet,
er det kun Kongressen, der har midlerne til at gøre det,
og man får bedst Kongressens opmærksomhed gennem pressen.
Jeg vidste, vi måtte få pressen i gang for at få dem i gang,
så vi kunne få forsvarsministeriet
til at studere problemet og finde ud af, om der var en trussel.
Hvor kommer de fra? Og hvordan fungerer de?
Som statsansatte må vi ikke tale med medierne.
Så Lue og jeg planlagde, hvordan vi kunne omgå den forhindring.
Der var kun to muligheder.
Det første valg var at slutte fred med tavsheden
og skjule, hvad der er menneskehedens største hemmelighed
og samtidig holde amerikanerne uvidende.
Eller to,
jeg kunne fratræde min stilling i protest
og opfylde mine forpligtelser over for det amerikanske folk
ved at fortælle sandheden om, hvad jeg ved om UAP'er.
Der var et vanskeligt øjeblik, hvor Lue måtte beslutte:
"Skal jeg kaste håndklædet? Giver vi op?
Ignorerer vi det?" Eller ofrer han sig?
Jeg kunne og ville ikke afsløre fortrolige oplysninger,
men jeg vidste, at hvis jeg kunne sige lige nok på det ufortrolige niveau
til at gøre medierne og vores regeringsembedsmænd opmærksomme
på virkeligheden i UAP-emnet,
så ville Jay forhåbentlig kunne bruge det momentum
til at opnå de mål, vi satte os for at opnå
internt i regeringen.
Og vi havde en række svære samtaler,
fordi Lue opgav en meget lovende karriere.
Han elskede det, han lavede. Han var meget god til det.
MOD
Det er sådan en stor beslutning
for Lue selv og hans familie.
Under en af mine faste, forfærdelige pendleture hjem,
mens jeg sad fast i trafikken og kiggede foran mig og bag mig,
så tusindvis af biler,
følte jeg en dyb isolation,
en følelse, jeg aldrig havde følt før i mit liv,
en følelse af, at jeg var helt alene.
Jeg kunne lige så godt have boet på bagsiden af månen.
Ingen af de mennesker omkring mig...
Faktisk var der ingen, der vidste, hvad der faktisk foregik omkring dem.
De havde ingen anelse.
Jeg tænkte: "De fortjener at kende sandheden."
Det faktum, at vi ikke er alene i universet.
Hvordan kan én organisation, institution, religion eller regering
kontrollere det eller censurere det eller holde det hemmeligt?
Ingen har ret til at skjule grundlæggende sandheder
for det amerikanske folk og menneskeheden.
CNN har hørt, at Pentagon havde et hemmeligt program til ufoforskning.
Et hemmeligt regeringsprogram til at undersøge ufo-observationer.
En ny rapport fra New York Times
afslørede eksistensen af virkelighedens Strengt Fortroligt,
deres hemmelige program til at undersøge mystiske flyvende objekter.
Det virker potentielt som en af de største historier i mit liv.
Disse fly, vi kalder dem fly,
udviser egenskaber, der ikke
er på USA's lager eller på noget udenlandsk lager.
Se lige den. Du godeste.
Det er et alvorligt sikkerhedsproblem.
Der er noget på vores himmel. Det har været der i et stykke tid.
Der er en hel flåde.
Der er objekter, der gør ting,
manøvrerer på måder uden tydelige tegn på fremdrift.
Min tanke er, at det, vi ser på,
er eksotiske teknologier, længere end fremtidige teknologier.
Og bureaukratiet og forsvarsministeriet
begrænsede vores evne til at holde lederskab informeret om,
hvad vi så.
Så snart medierne begyndte at lytte,
gjorde Kongressen det også,
og jeg begyndte at få opkald fra Capitol Hill til briefinger.
Senatorer modtog en klassificeret briefing om ufoer i Pentagon.
Senator Mark Warner, viceformand for efterretningsudvalget, sagde:
"Jeg synes, det er vigtigt, at militæret tager det mere seriøst,
end de har gjort hidtil."
Senator Rubio og senator Warner, til deres store ære,
satte national sikkerhed over deres egne personlige politiske karrierer
og tog risikoen ved at engagere sig offentligt i dette emne.
Da de begyndte at engagere sig,
måtte forsvarsministeriet indrømme over for verden,
at det var ægte, og at det skete.
Og det løftede straks hele spørgsmålets troværdighed
et stort hak op.
Den amerikanske flåde har erkendt,
at videoer, der lader til at vise ufoer flyve gennem luften, er ægte.
Kommandør David Fravor beskriver det som en 12 meter lang tic-tac.
Evnen til at svæve over vandet og så starte en lodret stigning
fra nul op mod omkring 12.000 fod,
og så accelerere på mindre end to sekunder og forsvinde
er ikke noget, jeg havde set før.
Vi har haft gentagende tilfælde af,
at noget opererer i luftrummet over følsomme atomanlæg,
og det er ikke vores, og vi ved ikke, hvis det er.
MARCO RUBIO UDENRIGSMINISTER
Den erklæring alene fortjener undersøgelse, opmærksomhed, fokus.
SENATOR, EFTERRETNINGSUDVALG
Hvis du har objekter i himlen, som du ikke kan identificere,
er det et problem, fordi det kunne være Kina, det kunne være Rusland,
det kunne være enhver modstander.
Ethvert uforklarligt fænomen kan udgøre en national sikkerhedstrussel.
EFTERRETNINGSTJENESTEN
Sådan skal man behandle de ting.
Der er noget, der krænker vores luftrum.
REPRÆSENTANT, EFTERRETNINGSKOMITEMEDLEM
Der er noget, der forstyrrer vores rækkevidde,
som selv de folk, vi har bedt i den udøvende gren
om at forstå, ikke kan give en forklaring på.
Så jeg vil sige, at ud over de nationale sikkerhedskonsekvenser,
påvirker det også grundlæggende tillid til den amerikanske regering.
Vi kender ikke fænomenets oprindelse,
og vi vil forsøge at komme til bunds i det,
fordi for nationale forsvarsformål
har nogle af disse været på områder, vi træner i.
De har været i områder, hvor vi har noget af vores bedste udstyr,
og alligevel har vores bedste udstyr ikke kunnet identificere dem.
Vi har ikke kunnet fange dem.
Uanset hvad de er, invaderer de vores luftrum,
og vi ved ikke præcis, hvorfor de gør det,
hvad deres hensigt er, og hvad deres evner er.
Ud over de nationale sikkerhedsbekymringer
er denne overtrædelse af alle nationers suveræne luftrum
en sikkerhedsbekymring for al militær og civil luftfart.
Og det endnu mere skræmmende er, at den føderale luftfartsregering
stoppede med at bruge radar til at spore vores flyrejser.
De sporer kun fly,
hovedsageligt kommercielle og civile, der squawker.
Så de sender et signal ind i systemet, der siger:
"Her er jeg."
Den eneste måde, de ved, at en UAP er der,
er hvis piloten ser noget og siger noget.
Det faktum, at FAA ikke sporer UAP,
sætter amerikanske liv i fare hver dag.
Jeg er Brett Fedderson.
Jeg var direktør for luftfartssikkerhed...
FUNGERENDE DIREKTØR, FAA
...og fungerende direktør for den føderale luftfartsadministrations
nationale sikkerhedskontor.
Jeg kan sige af erfaring,
at vi absolut ikke er alene i dette univers.
Det største, der bekymrer mig ved UAP,
er den nationale sikkerhedsbekymring.
Det er det ukendte.
Det er det faktum, at teknologien kan ting, vi ikke kan.
Og hvis vi ikke kan finde ud af, hvad den er,
eller hvad den vil, eller hvad den bliver brugt til,
holder det mig vågen, fordi vi er bagud i udviklingen.
Vi vil kunne opretholde den nyeste teknologi
og fordelen her i USA,
så vi kan sove behageligt om natten
og føle sikkerheden ved, hvad den USA's regering giver os.
Jeg tror, der er fire hypoteser,
hvoraf den ene er, at det er udenlandsk teknologi,
som vi simpelthen ikke forstår eller ikke var klar over,
hvilket nok ville være den største efterretningsfejl
i moderne amerikansk historie.
Den anden er, at dette er et robust kontra-efterretningsprogram
for at dække over en amerikansk indsats,
der er faldet lidt bort fra Kongressens tilsyn.
En tredje hypotese er, at det er interdimensionelt eller udenjordisk.
Og så kan den fjerde være en kombination af de tidligere tre.
Nogle af de største strategiske fejltagelser i menneskets historie.
Fundamentet for de fejltagelser var mangel på fantasi.
Troen på, at en modstander eller hvem som helst
ikke kunne gøre noget, fordi det aldrig var sket før.
USA mente, at skibene var i sikkerhed i Pearl Harbor,
fordi vi ikke troede, at japanerne kunne nå dertil
og slet ikke have torpedoer, der kunne navigere så snævert
og ramme skibene, før de gjorde det.
Vi troede ikke i vores vildeste drømme,
at terrorister ville ramme os i hjemlandet
ved at træne i et år til at blive piloter,
og så kapre kommercielle fly og styrte dem ned i bygninger,
og det gjorde de.
Men det, der altid holder mig vågen,
er noget i den menneskelige psyke, der siger,
at jeg ikke har tid eller energi til
at forberede mig på det uforudsete, eller hvad jeg aldrig har set før.
Og det fører til strategiske overraskelser
og måske strategiske overraskelser, der ændrer menneskets historie.
Der var en fortrolig briefing, jeg gav Det Hvide Hus og senatet,
hvor jeg tog militærpiloter med til at fortælle om deres møder med UAP.
De historier gjorde dem så rystede, at de havde svært ved at sove den nat.
USA's mest betroede militærfolk
og ubestridelige data fra vores efterretningssystemer
har observeret UAP i årtier.
Alt observeret kan kategoriseres
efter fem forskellige præstationskarakteristika.
Hos AATIP kalder vi dem "observerbare faktorer".
OBSERVERBARE FAKTORER
Den første faktor er hypersonisk hastighed.
Vores nuværende hurtigste fly kan flyve omkring 7400 km/t.
Men de UAP'er, vi observerer, flyver med 65.000 kilometer i timen,
og nogle gange hurtigere.
Den næste faktor er øjeblikkelig acceleration,
den pludselige ændring i hastighed.
Ved fuld hastighed har SR-71, kendt som Blackbird,
brug for godt halvdelen af delstaten Ohio for at fuldføre sin drejning.
Det, vi ser med UAP'er, er fartøjer, der øjeblikkeligt kan dreje 90 grader,
øjeblikkeligt accelerere og stoppe med hastigheder op til
ti gange hurtigere end SR-71.
Hvis du er i en vedvarende flyvning, kan du nå op til 7,5 g.
Det bliver fysisk smertefuldt over tid at være under den mængde tyngdekraft,
og det er bare fra 0-320 km/t på omkring 2,5 sekunder.
Tænk på at gå fra nul til tusindvis af kilometer i timen på under et sekund,
og hvordan kraften vil påvirke din krop.
Menneskekroppen kan kun klare en vis mængde,
før de indre organer begynder at adskille sig
fra alt, de hænger fast i, hvilket normalt er noget skidt.
Selv hvis det var en drone,
ville det flå dronen itu.
Den næste faktor er lav observerbarhed.
Al moderne teknologi afgiver tegn.
For eksempel efterlader de fleste fly synlige kondensstriber i luften.
Vi hører normalt et brag, når de gennembryder lydmuren.
UAP efterlader dog næsten ingen synlige tegn.
KVANTEFYSIKER
Vores fly skubber faktisk udstødningen og trykket bag sig
for at skabe fremdrift.
Hvad end det er, så gør de det ikke.
Der kommer ingen udstødning, ingen partikler, som vi kan se.
Den næste faktor er transmedium-bevægelse.
UAP'er er blevet observeret i rummet, i luften og under vandet.
Og de bevæger sig problemfrit gennem hvert af disse miljøer
uden nogen normale tegn og uden at kompromittere præstationen.
Vi har observeret en transmediumevne ved disse fænomener,
da de bevæger sig fra rummet til atmosfæren og til havet.
I Aguadilla, Puerto Rico-sagen
observerede en DHS-helikopter det sfæriske objekt i luften.
Det fløj ned og op af vandet,
så transmedium, uden at miste hastighed.
Det rammer vandet uden et plask ved 120 km i timen.
Jeg beregnede, hvor meget kraft det krævede at presse en basketbold
under vandet ved 120 km i timen,
og man skulle bruge en Bezos-7 raketmotor
eller to Learjet-motorer, og det ville ruske op i vandet.
Så det er en teknologi, der er friktionsfri.
Den næste faktor er anti-tyngdekraft.
UAP'er lod til at trodse de naturlige effekter af Jordens tyngdekraft
uden nogen åbenlys måde at gøre det på.
Ingen tegn på fremdrift eller løft, altså ingen vinger.
Ingen kontroloverflader eller evne til at manøvrere.
Fra 2014 til 2015
opererede vi ud for kysten ved Virginia Beach, ud for østkysten.
Det var i denne tid, at vi opgraderede vores radar
fra APG-73 til APG-79,
og det tillod os at se flere objekter, som vi ikke forventede at se.
Og der er et særligt tilfælde, hvor et af disse objekter
holder en komplet stationær position i vind på 120 knob,
dybest set inde i en orkan.
De flyver mod vinden. Vinden er 120 knob fra vest.
Se den! Den roterer.
Det virker bare ikke, som om de påvirkes af miljøet, som vi gør.
De sporede dem fra over 80.000 fod.
Så for dem, der ikke ved det,
over 80.000 begynder man at nærme sig rummet.
Så de kom ned og lå der i tre timer,
og så fløj de op igen.
Så vidt jeg ved, har vi ikke noget med
den nødvendige energi til at komme ned, svæve i tre timer og så flyve op.
Den observerede UAP-kapacitet overstiger selv
de mest avancerede menneskelige teknologier,
der udvikles i fortrolige, hemmelige programmer.
Fra vores eksponering... Vi har intet, der kan nærme sig.
Der er en sjette observerbar faktor, hvilket ikke er en flyveegenskab.
Det er biologiske effekter.
STANFORD UNIVERSITET
Jeg begyndte faktisk mit arbejde på det her kontor.
Det bankede på døren,
og to personer præsenterede sig
som CIA og et luftfartsselskab
og bad om min hjælp.
STANFORD UNIVERSITY, MEDICIN RÅDGIVER FOR CIA, AATIP, UAP-STYRKEN
De havde data fra militært personale, efterretningsfolk
og andre, der havde forbindelse til forsvarsministeriet,
som havde direkte interaktioner med UAP,
og grundet den direkte interaktion led de en form for medicinsk skade.
De ville have min hjælp til at se på
de såkaldte inflammatoriske, sekundære hændelser,
der kunne måles i blodet.
Alt fra de forfærdelige forbrændinger, jeg har set på nogle af individerne,
der fører til sekundære problemer
med autoimmune sygdomme og sklerose og så videre.
Og så de indre ar, som jeg har set på nogle individer...
Disse mennesker havde ar i deres kroppe og i deres hjerner.
Og man skal tænke over det,
hvis man kommer for tæt på bagenden af en jetmotor,
eller for eksempel, hvis du kommer for tæt på transformatorsystemet,
der forsyner dit kvarter,
kommer der energi ud af de ting.
Det er bare menneskelige teknologier.
Forestil dig, at du har noget, der er en mere avanceret teknologi,
som genererer en slags felt, der lader disse objekter bevæge sig.
Du kan forestille dig, at kommer du for tæt på, kommer du til skade.
MIKE FLAHERTY - AMERIKANSK FLÅDE OG EFTERRETNINGSOFFICER
Jeg var efterretningsofficer i flåden i 10 år.
Og seks år i luftvåbnets efterretning før det.
Og jeg brugte tid i UAP-specialstyrken.
Jeg er en af efterretningstjenestemændene,
der har oplevet biologiske effekter ved at møde UAP.
Siden mit første møde har jeg observeret andre fartøjer,
himmellegemer, vi kalder det eksotiske energifelter.
Desværre bliver de af os, der har efterforsket det,
en del af efterforskningen eller efterforsket af vores kolleger.
Befolkningen havde omkring 25 % dødelighed
inden for syv år efter en interaktion.
Det er nok vigtigt, at folk forstår, at det er mere end
bare et luftfænomen.
Når man har en anekdote, der ledsages af medicinske data,
er det noget, jeg kan give til en anden forsker, en læge, og sige:
"Her er det. Forklar du det."
Vi kan skændes om konklusionen, men ikke, om dataene er ægte.
Vicedirektøren for Flådens efterretninger,
der forstod de nationale sikkerhedsbekymringer ved UAP,
fik mig til stille at begynde at opbygge en hel regeringsindsats,
der i sidste ende blev UAP-taskforcen.
Dette nye program var meget større, end AATIP nogensinde var.
Vores mission var at opspore, analysere og katalogisere UAP'er,
der udgjorde en trussel mod USA's nationale sikkerhed.
Jeg havde udvalgt medlemmer
fra alle 16 efterretningstjenester.
Forsvarsministeren annoncerede formelt
UAP-taskforcen i august 2020 og udnævnte mig til den første direktør.
FORSVARSMINISTER
Alle med autoritet var opmærksomme på emnet.
Et meget karakteristisk øjeblik for mig var
briefingen af finansministeren, Steve Mnuchin.
Jeg kom igennem min briefing, og mod slutningen
lænede han sig tilbage og sagde:
"Jay, du undrer dig måske over, hvorfor jeg bad om briefingen."
Og han sagde: "Hvad er de økonomiske konsekvenser
ved at præsidenten fortæller verden,
at vi ikke er alene"?
Jeg er nødt til at tænke på den slags konsekvenser for at forberede mig,
hvis præsidenten skulle gøre det.
I mellemtiden arbejdede Chris Mellon og jeg med senatet bag kulisserne
for at lave UAP-lovgivning, der derefter
blev taget af Marco Rubio og presset ind i coronavirus-lettelsesloven.
Da præsident Trump underskrev denne lovgivning,
tvang det derefter Pentagon og UAP-taskforcen
til at levere skriftlige rapporter til Kongressen, fortroligt og ufortroligt.
Den længe ventede Pentagon-rapport om ufoer er endelig blevet frigivet.
Direktøren for efterretningstjenesten har for få dage siden offentliggjort
en ny rapport om 144 observationer.
Når vi taler om observationer,
taler vi om objekter, der er blevet set af flådens eller
flyvevåbnets piloter eller blevet opfanget af satellitbilleder.
Der er mange flere observationer, end der er offentliggjort.
Rapporten præciserer, at de fleste hændelser i de sidste to årtier
ikke er fra det amerikanske militær eller anden avanceret teknologi.
Så spørgsmålet nu er, hvorfor er de her? Hvor kommer de fra?
Og hvad er teknologien bag de ting, som vi observerer?
Den første uklassificerede rapport stak dårligt hul i overfladen.
De få folkevalgte embedsmænd, der faktisk
fik læst den klassificerede version af rapporten,
fik virkelig åbnet øjnene
for den nationale sikkerhedsbekymring omkring emnet.
Der er nok åbenlyse beviser her til, at vi skal tage det alvorligt,
ikke bagatellisere det.
Jeg tror ikke, de kommer fra udenlandske modstandere.
Hvis de var, ville det antyde, at de har en teknologi,
der er i en helt anden sfære end noget andet, vi forstår.
Og Kina og Rusland er bare ikke så langt,
og det er vi heller ikke.
De siger, der er billioner af galakser.
Hvem ved, hvad der kan have udviklet sig et andet sted?
Tror USA, der kan være liv uden for Jorden?
Vi tror, at der er uforklarede luftfænomener...
NATIONAL SIKKERHEDSRÅDKOORDINATOR
...som er blevet set og rapporteret af piloter
fra flåden og luftvåbnet,
og at disse fænomener i nogle tilfælde
har påvirket vores træningsområder,
på vores pilots evne til at flyve, træne, operere og forblive klar.
Det alene gør det til et nationalt sikkerhedsproblem, der skal ses på.
Vi ved det ikke.
Vi har ikke svarene på, hvad disse fænomener er.
Mens vi fortsatte med at gøre fremskridt,
begyndte en meget magtfuld misinformationskampagne.
Den indsats var for at ødelægge mit ry og troværdighed, punktum.
MEDIERNE ELSKER UFO-EKSPERTEN, DER SIGER, HAN ARBEJDEDE FOR PENTAGON.
Da regeringen begyndte at lede
denne foragtelige misinformationskampagne mod Lue,
modtog jeg faktisk en e-mail en dag fra Pentagons PR-kontor
med denne fortælling, som de gav tilbage til medierne,
som var helt falsk.
Jeg svarede på den e-mail og sagde: "Det er forkert,"
og de udgav den alligevel.
"Hr. Elizondo havde intet ansvar med hensyn til AATIP-programmet..."
Pentagons talsmand Christopher Sherwood
"...Luis Elizondo havde intet ansvar for AATIP."
Pentagons talsmand Susan Gough
De fortalte det amerikanske folk, at Lue Elizondo ikke arbejdede der,
og det var direkte løgn.
Min familie og jeg led under det.
Alt, hvad du har i dit liv, er din troværdighed og dit ord.
Det er hjerteskærende.
TIDL. MAJORITETSLEDER I SENATET
De vil ikke have nogen, der er baseret på fakta og er involveret i dette,
så hvad gør de?
De går online og prøver at nedgøre Elizondo og mig og alle andre,
der prøver at gøre det videnskabeligt.
Hvor svært det end var,
blev jeg stadig privat opmuntret af tidligere medlemmer af AATIP
til at fortsætte kampen,
så det gav mig motivationen til at fortsætte,
og ilden, vi antændte, fortsatte med at sprede sig.
Efter årtier med offentlig benægtelse...
PRODUCERET AF GRAHAM MESSICK UAP
...indrømmer Pentagon nu, at der er noget derude,
og det amerikanske senat vil vide, hvad det er.
Ufoer, uidentificerede flyvende objekter, findes?
Regeringen har allerede erklæret, at de er ægte.
Jeg siger det ikke.
Det gør USA's regering.
Der er optagelser og optegnelser af objekter i himlen,
som vi ikke ved præcis, hvad er.
Hvad er dit synspunkt på, hvad disse objekter,
der lader til at trodse fysikkens love, er?
For det første er det et legitimt spørgsmål.
Der er mange mysterier derude, som bør holde os ydmyge.
Der er meget, vi ikke ved.
Der har været observationer over hele verden, taler vi om dem,
vil jeg sige, at det ikke bare er én pilot eller én satellit
eller en efterretningsindsamling.
Normalt har vi flere sensorer, der opfanger de her ting.
Der er altid spørgsmålet om...
"Er der noget andet, vi simpelthen ikke forstår,
som kan være udenjordisk?"
Jeg synes, det er lidt forudindtaget, hvis ikke arrogant at tro,
at der ikke er nogen anden form for liv i hele universet.
Jeg har set nogle af de videoer fra flådepiloter,
og jeg må sige, at man hæver øjenbrynene.
Og det kan faktisk være et fænomen, der er resultatet af noget,
som vi endnu ikke forstår, og som kunne involvere
en slags aktivitet,
som nogle kunne sige, udgør en anden form for liv.
Vi ved ikke, om den ikke-menneskelige intelligens, der allerede er her,
udelukkende er udenjordisk eller måske en slags krypto-jordisk.
Nogle mennesker, der går op i tidsrejsers fysik,
tror, at de måske er tidsrejsende.
Selv et proto-menneske, der forgrenede sig fra menneskestammen
for længe siden og er lige så naturligt for planeten, som vi er.
En gammel civilisation, der er isoleret et sted
på jorden eller på havbunden.
Vi har hørt vidnesbyrd fra piloter såvel som civile
fra forskellige lande, der har set ting komme fra havet...
Uforklarlige ting, og det er ikke missiler, det er ikke raketter...
Det er ikke fly eller ubåde.
Det er overjordiske ting, der udfører manøvrer,
der aldrig er blevet set.
Vi har sporet UAP'er under vandet med over flere hundrede
kilometer i timen,
men uden de tilhørende tegn.
Jeg gik på pension som oceanograf i flåden
som seniorrådgiver for chefen for flådeoperationer i Pentagon...
USA'S FLÅDECHEF OCEANOGRAF
Men vores viden om havet er ret begrænset.
Vi har ikke engang udforsket 80 procent af havets indhold.
Vi har kortlagt overfladen af Mars og Månen
i en højere opløsning end Jordens havbund.
Er det muligt, at det, vi ser, ikke er derudefra,
men dernedefra?
Ser vi på en hel verden under vandet?
Det er ret sikkert at sige, at når så meget af havet er uudforsket
og havbunden ukortlagt,
at hvis nogen intelligenser kom hertil
og ikke ville opdages, ville de blive i havet.
Alle de muligheder kunne indebære forskellige hensigter og motiver.
Hvem end det er, er de her, og de opererer her,
og de har opereret her i lang tid.
I 2022
pressede vi Kongressen til at holde offentlige UAP-høringer,
og så begyndte afsløringen at nå et højere niveau.
Det Hvide Hus holder en offentlig høring om mystiske flyvende objekter.
Formanden for efterretningsudvalget
beskriver dette som et af vor tids store mysterier,
og det er en stor dag for alle dem, der har brugt så mange år på
at presse på for mere gennemsigtighed i emnet.
Af alt i Kongressen og alt, der sker i øjeblikket
i vores land og verden lige nu...
TASKFORCE FOR AFKLASSIFICERING AF HEMMELIGHEDER
...har UAP-emnet været et af de eneste emner,
der har modtaget lignende tværpolitisk støtte.
Det er ikke kun et problem, i hvert fald endnu,
i dette land, der skaber en slags parti- eller ideologisk splittelse.
PERMANENT UDVALGT EFTERRETNINGSKOMITÉ
Demokrater og republikanere vil bare forstå, hvad der foregår.
Høringen og tilsynet har en enkel idé i kernen.
Uidentificerede luftfænomener er en potentiel sikkerhedstrussel,
og de skal behandles sådan.
UAP'er er uforklarede, det er sandt, men de er virkelige.
PERMANENT UDVALGT EFTERRETNINGSKOMITÉ
De skal efterforskes, og de trusler, de udgør, skal begrænses.
Der er noget målbart med flere instrumenter...
PERMANENT UDVALGT EFTERRETNINGSKOMITÉ
...og dog bevæger det sig på måder, der ikke stemmer overens med,
hvad vi ved om fysik eller videnskab.
SOUSCHEF FLÅDENS EFTERRETNING
Der er en række hændelser, hvor vi ikke har en forklaring,
hvor der er flyegenskaber
eller signaturstyring, som vi ikke kan forklare.
Vi ved, at vores ansatte har mødt uidentificerede luftfænomener.
RONALD MOULTRIE VICESEKRETÆR FOR EFTERRETNING OG SIKKERHED
...og fordi UAP'er udgør en potentiel flyvesikkerhedsrisiko,
prøver vi af afgøre oprindelsen.
De evner, systemer, processer og kilder,
vi bruger til at observere, nedfælde, studere eller analysere de fænomener,
skal klassificeres på de passende niveauer.
Potentielle modstandere skal ikke vide præcis, hvad vi kan se eller forstå,
eller hvordan vi kommer til de konklusioner, vi drager.
Derfor skal offentliggørelse nøje overvejes
fra sag til sag.
Høringen var et historisk, tværpolitisk slag for gennemsigtighed,
men den efterlod både den amerikanske befolkning og Kongressen
med flere spørgsmål end svar.
Mens jeg gjorde fremskridt,
forstod jeg, at Legacy-programmet stille og roligt og fra bag kulisserne
pressede imod, og de skabte bureaukratiske forhindringer.
De var på en anden måde i stand til at blokere finansieringen,
der blev godkendt til UAP-taskforcen.
Jeg kan ikke beskrive det på nogen anden måde, end at jeg bare var vred.
Der er en skjult hånd, der blokerer alle de handlinger og ting.
En undergravende regering, der forbigår den rigtige regering.
Det er så slemt, at vi ikke gør fremskridt,
før nogen belyser dem.
Og så begynder personalet og medlemmerne at grave dybere.
De begynder at forstå landskabet.
De begynder at forstå, hvor mange hemmeligheder, der er,
hvor meget modstand der er mod afsløringer.
Da Kongressen begyndte at høre fra whistleblowere,
indså de, at Legacy-programmet eksisterede.
LEGACY-PROGRAMMET
Hovedpersonerne i Legacy-programmet har i lang tid
været CIA, USA's luftvåben...
...Energiministeriet og store forsvarsentreprenører.
CIA er ansvarlig for tilsynet med
den overordnede indsats.
Man kan tænke på dem som et hovedkvarterselement.
Vicedirektøren for videnskab og teknologi i CIA
leder UAP-bjærgningsporteføljen.
USA's luftvåben er ansvarligt for feltoperationer.
Det er dem, der er ansvarlige for at rykke ud alle steder i verden straks
for at sikre og bjærge nedstyrtede UAP.
Vi har hold, der bliver varslet, hvis der er en UAP-begivenhed.
KVANTEFYSIKER CHEFFORSKER, AATIP
Det kan involvere et styrtet fartøj eller dele af et fartøj.
USA's luftvåben bruger deres egne specialstyrker,
men de koordinerer også med andre specialstyrker
i de andre grene af USA's militær.
De er så velorganiserede, at de kan nå til et sted,
samle materiale, hvad det end er, og når det er i deres besiddelse,
har de autoritet til at klassificere det
og dermed gøre al information utilgængelig for offentligheden,
blot indrømmelsen, at det eksisterer, utilgængelig for offentligheden.
Forsvarsentreprenørerne
er ansvarlige for udnyttelsen
og dekompilering og analyse af materialet.
De yder tekniske og rådgivende tjenester, som regeringen ikke har.
Og sidst, men ikke mindst, energiministeriet.
De er verdens eksperter i alt, der er relateret til enten atom-
eller nuklear teknologi, alt, der afgiver stråling...
Men der er en anden fordel, fordi energiministeriet
har sit eget sikkerhedsklassifikationssystem.
Langt uden for overblikket og tilsynet
med traditionelle klassificerings- systemer som i forsvarsministeriet
eller efterretningstjenesterne.
De har brugt sikkerheds- og klassifikationssproget...
ATOMENERGILOVEN FRA 1946
...i atomenergiloven for at skjule Legacy-bjægningsprogrammet.
AFSLØRING AF DATA, DØD ELLER FÆNGSEL
Efterretningstjenestemænd, der har briefet om bjærgning af styrt...
KVANTEFYSIKER CHEFFORSKER, AATIP
...har talt om, at en række forskellige arter
er observeret i forbindelse med styrtet.
De fundne kroppe er ikke alle samme type.
Jeg er bekendt med mindst to avancerede ikke-menneskelige arter...
ASTROFYSIKER RÅDGIVER, AATIP - UAP-STYRKEN
...en af dem fik kontakt med Legacy-bjærgningsprogrammet.
Den anden type, hvis lig blev bjærget
af Legacy-bjærgningsprogrammet i forskellige styrt.
Et af de spørgsmål, der ofte stilles, er, at hvis de er så avancerede,
hvorfor sker der så styrt?
Men biler er velbyggede, og folk kører forsigtigt,
men der kan ske ulykker.
En anden mulighed, der overvejes, er, at nogle af dem måske
ikke var "rigtige ulykker",
men at de blev efterladt her, så vi kunne undersøge dem
for at fremme vores teknologi hurtigere.
Så i den forstand kan de ses som gaver fra en mere intelligent art.
Et af de spørgsmål, der så ville opstå, ville være, ja...
Er gaver fordelt forskelligt mellem forskellige nationer
eller mere eller mindre homogent
for at se, hvem der overlever og gør fremskridt hurtigst?
Det kunne være en gigantisk IQ-test, kan man sige.
Vi hentede whistleblowere ind og fandt ud af, at Legacy-programmet...
SR 228 KOMITEEN FOR VÆBNEDE STYRKER
...var involveret i en langvarig hemmelig krig med andre nationer
for at samle og genskabe fartøjer, der ikke er lavet af mennesker.
DEN HEMMELIGE KRIG
I dette hemmelige krigsteater
har USA både allierede og modstandere
i en kamp, hvor vinderen tager alt.
Dette er et meget kompliceret geopolitisk landskab,
hvor alliancer og loyaliteter konstant rykker sig.
Vi foretrækker bestemt en situation, hvor bjærgningen...
AATIP-MEDLEM TIDL. EMBEDSMAND, DIA
...enten er i internationalt farvand eller et andet ubestridt sted
eller måske i et allieret land...
men alle lande i verden ville gøre alt i deres magt
for at få fat i udsøgt teknologi.
Det første land, der bryder koden på denne teknologi,
vil være leder i årevis. Det minder om Manhattan-projektet.
Vi udviklede atomvåbnet.
Vi vandt krigen, og vi blev en superkraft i næsten et århundrede nu.
Dette er atomvåbnet på steroider.
Nogle af de observerede fartøjer kunne være resultatet
af vores Legacy-program, eller på den anden side
kan det være resultatet af potentielle modstandere.
Vi har set meget troværdige efterretninger fra USA
om den sovjetiske bjærgning af en styrtet UAP i 1989.
De fandt en tic-tac-formet UAP, der var dobbelt så stor
som den tic-tac, der blev mødt af USS Nimitz' angrebsgruppe,
og de fandt fire lig af humanoide rumvæsner.
Den sovjetiske forsker skilte fartøjet ad,
og opdagede et meget avanceret energivåben.
Kina er øverst på alles liste over bekymringer
lige nu i forsvarsministeriet.
Noget af den UAP-aktivitet, vi ser her i USA,
kan faktisk være et resultat af et kinesisk dekompileringsprogram.
Hvis Xi Jinping havde adgang til det, hvis Putin havde adgang...
SENATOR, MEDLEM AF EFTERRETNINGSKOMITE
...og de troede, at vi ikke havde adgang
til lignende evner i det, de gjorde,
tror du så i et øjeblik,
at de ikke ville overveje at bruge det til at opnå deres mål som dominans?
Og hvis deres tilgang til det drives af videnskab og et ønske om at matche,
hvad de tror, er vores, vågner vi en dag og indser:
"Jeg ved ikke, hvordan de gjorde det, men de gjorde det før os,
og nu er vi på røven."
Teknologien kan enten revolutionere den måde, vi gør tingene på
eller ødelægge alt, hvad vi kender.
Det minder mig ofte om præsident John F. Kennedys berømte tale,
da vi var lige ved tærsklen til at gå ind
i en ny æra med opdagelser i rummet.
Der er ny viden at opnå og nye rettigheder at vinde...
PRÆSIDENT KENNEDY 1962
...og de skal vindes og bruges til alle menneskers fremskridt.
For rumvidenskab, ligesom atomvidenskab og al teknologi,
har ingen egen samvittighed.
Om det vil blive brugt til godt eller ondt, afhænger af mennesket,
og kun hvis USA indtager en fremtrædende position,
kan vi hjælpe med at beslutte, om dette nye hav
vil være et fredens hav eller et nyt skræmmende krigsteater.
Noget af dette er så hemmeligt, at der har været meget
få mennesker i vores regering,
der har fået adgang til det.
Nogle præsidenter er blevet briefet om de basale fakta om situationen,
men de får ikke alle detaljerne.
Der er en antagelse om, at præsidenter kan træde ind på Det Ovale Kontor
på dag ét og sige: "Før mig til Roswell. Vis mig ligene."
"Jeg vil se videoen, obduktionen. Jeg vil se det hele. Frigiv det."
UDENRIGSMINISTER, NATIONAL SIKKERHEDSRÅDGIVER
Det er en naiv forståelse af, hvordan vores regering fungerer.
Selv præsidenter har ofte ageret på et plan, hvor de ikke er informeret.
Det er bestemt sandt fra historisk synspunkt.
Logikken, retfærdiggørelsen var,
at præsidenten ikke burde kende til disse ting,
fordi på den måde kan præsidenten altid benægte.
De har kun brug for et nik i den ene eller anden retning,
men det begynder at løbe løbsk.
Jeg ved ikke, om en præsident ville vide, hvem han skulle spørge.
Man kunne gå til CIA's direktør,
direktøren for den nationale sikkerhedstjeneste og spørge dem,
og de ved det måske ikke, for folk roterer,
men folk tre niveauer nede, der har været der i 30 år.
For dem er det: "Jeg har set dem komme og gå.
Jeg er ikke forpligtet til at fortælle dem. Det stiger aldrig."
Mange mennesker antager,
at direktøren for CIA ved alt.
Direktøren for CIA er politisk udnævnt...
De er midlertidig hjælp.
Hvorimod direktøren for videnskabsteknologi i CIA
er en professionel efterretningsmand.
Det er der, du vil placere programmet.
Jeg havde et par private samtaler
med tidligere præsident George Herbert Walker Bush i 2003,
hvor han fortalte mig,
at da han blev CIA-direktør i Ford-regeringen,
blev han ikke briefet om Legacy-bjærgningsprogrammet,
men han opdagede det senere hen, og han informerede mig om,
at der var en række styrt, der havde fundet sted
siden midten af 1940'erne.
Han informerede mig også om en UAP-hændelse, der fandt sted
på Holloman Air Force Base i 1964,
hvor tre UAP'er nærmede sig basen.
En af dem landede på landingsbanen,
og en ikke-menneskelig enhed steg ud af fartøjet
og interagerede med uniformeret luftvåben og civilt CIA-personale.
Da han bad om flere detaljer,
lød det, at han ikke behøvede at vide det.
Jeg tjente over 30 år som grøn beret...
FORSVARSMINISTER
...i USA's hær. Jeg afsluttede min karriere som forsvarsminister.
En efterretningstjenestemand besluttede,
at jeg, fungerende forsvarsminister,
ikke behøvede at kende til UAP-emnet.
Flere af mine kolleger deltog i et panel organiseret
af George Bush-regeringen, da regeringen overvejede
at offentliggøre det.
Det var en gruppe på 10 eller 12 personer fra efterretningstjenester...
KVANTEFYSIKER CHEFFORSKER, AATIP
...fra militæret, nogle forretningsfolk,
og de sagde: "Her er, hvad der foregår.
Amerikanerne, russerne og kineserne
har nedstyrtede og bjærgede fartøjer fra en anden civilisation,
og der er en vis tro på,
at dette måske burde afsløres for offentligheden,
og vi vil vide, hvad konsekvenserne ville være."
Dette emne har potentiale
til at skabe alvorligt chok for samfundet.
Det er ikke kun sikkerhed,
det er psykologisk, sociologisk, teologisk og filosofisk.
Det underminerer på mange måder,
det bekymrer mange mennesker at sige, at der er noget andet derude,
enten overjordisk, interdimensionelt.
Jeg tror desværre, det går imod vores traditioner,
vores kulturelle traditioner, vores religiøse traditioner,
og det udfordrer mange menneskers tro.
Vatikanet har ubestrideligt bevis på ikke-menneskelig intelligens,
selvom de offentligt ikke ønsker at anerkende det,
så er de privat klar over det.
USA'S VICEPRÆSIDENT PAVE JOHANNES PAUL II
Hvad sker der, når samfundet indser,
at alt, det har lært om vores arts historie,
har været forkert, og alle på én gang lærer,
at vi ikke er øverst i fødekæden?
Vi er ikke toprovdyrene.
Det ville være rystende for institutioner.
Det ville være rystende for normer. Rystende for samfundet.
Man skal være forsigtig, og man skal huske...
...at det er muligt, at der er noget, der er så foruroligende, forstyrrende
eller negativt, at der er en grund til
ikke straks at afsløre al den information.
Vi fandt faktisk på lister over 64 områder,
der virkelig ville blive påvirket i alvorlig grad
af sådan en afsløring.
Hvis vi lægger det hele sammen,
virker det som en dårlig idé.
Gennemgik du de hemmelige filer, ufo-dokumenterne?
Nu hvor du er væk fra embedet, kan du gøre, hvad du vil, ikke?
Det er sandt,
men jeg siger det ikke.
TILSLØRINGEN
Der har uden tvivl
ikke været programmer,
der med sådan en succes er blevet holdt fra offentligheden som
bjærgninger af nedstyrtede fartøjer.
Denne kontrol startede senest Truman-regeringen
efter Roswell-styrtet.
PRÆSIDENT TRUMAN GENERAL EISENHOWER
I AATIP lærte vi, at UAP-hændelsen
på USA's flyvebase i Roswell i 1947 faktisk fandt sted.
Det blev beskrevet som en støvlehælformet UAP,
der brød i to ved kollisionen.
RAAF FANGER FLYVENDE TALLERKEN PÅ GÅRD I ROSWELL-REGIONEN
Observatører så hieroglyffer eller en slags skrift på den.
Man kan beskrive det som runer eller glyffer,
hieroglyffer, der faktisk var på selve fartøjet,
og i det styrt
blev ikke-menneskelige lig bjærget.
Fire ikke-menneskelige lig blev bjærget efter UAP-styrtet i Roswell
Det fundne materiale fra styrtet, inklusive ligene,
blev sendt op til Wright Field,
som nu hedder Wright Patterson Air Force Base.
USA'S LUFTVÅBEN WRIGHT-PATTERSON FLYVEBASE
Det var der, USA havde deres bedste ingeniører.
Tænk på konteksten for alt i 1947.
USA vandt 2. verdenskrig
og gik ind i en kold krig med USSR.
Disse UAP'er præsenterede en teknologi med ufattelig magt.
Det var afgørende, at USA var i stand til at genskabe
den nye teknologi før nogen anden, eller at nogen anden kendte til den.
Man kan ikke sige det til venner uden at sige det til fjender.
Det er en nøglekomponent i alle beslutninger om, hvad vi løslader.
Tilbage i 1947, da de så på det her og indså, at det var ægte...
...og de indså, at de ikke anede, hvad det var...
Det var noget, man ikke bare kunne tale om,
fordi rollen som USA's præsident
og militærets rolle
er at forsvare USA og beskytte dets borgere.
Hvis det er noget, de ikke kan beskytte os mod,
så siger de det ikke bare.
De vil ikke skræmme nogen.
De vil ikke fortælle befolkningen om truslen,
for der er intet, de kan gøre ved den.
Det var kun et par måneder efter Roswell,
at præsident Truman underskrev den nationale sikkerhedslov af 1947,
som etablerede både luftvåbnet og Central Intelligence Agency.
Det var startpunktet, hvor både CIA og luftvåbnet
begyndte at tage den operationelle kontrol over UAP-emnet.
Men det var først et par år senere,
da Truman underskrev loven om Central Intelligence Agency,
der virkelig tillod, at CIA kunne udføre
hemmelige operationer uden for de normale opsynskanaler,
at de dybest set kunne drive operationer, uden nogen vidste det.
Fra Roswell og fremover var strategien for at håndtere offentligheden
og sikre amerikansk hemmeligholdelse
dybest set at bruge strategien om
at benægte alt, indrømme intet, komme med modbeskyldninger,
udsende falske fortællinger og miskreditere vidner.
HÆREN AFVISER ROSWELL UFO, MENS VERDEN SITRER AF SPÆNDING
Dybest set: benægt, benægt, benægt,
og stemple emnet for at forhindre enhver
form for afsløring.
Ordre 12333 forbyder hemmelig handling for at påvirke offentligheden
og medierne, men det har Legacy-bjærgningsprogrammet ignoreret.
Faktisk påvirker de aggressivt den offentlige mening
ved at bruge en aktiv misinformationskampagne.
For at skabe en vantro tradition, hvor man starter meget tidligt:
"Nej, alle, der ser ufoer, er skøre."
Og så bliver det indbygget i medierne,
det bliver indbygget i Hollywood, det bliver indbygget i offentligheden.
CIA finansierede Hollywood-film
for at skabe den latterliggørelse, som de stadig bruger i dag.
Tror du, at den seneste stigning i UFO-møder...
Får jeg UFO-spørgsmålet?
- Ja! - Helt ærligt.
Jeg er ikke...
Vil du fortælle os det?
Jeg elskede bare E.T., men jeg lader den ligge.
Indtil for nylig var der intet incitament
for en flådepilot til at træde frem og sige: "Det er, hvad jeg så."
Og indtil for nylig
var der intet incitament for en senator til at tale om det,
fordi folk ville tænke: "Hvad fejler han? Han er en særling."
I årenes løb er militærfolk,
efterretningsfolk og endda private borgere
blevet latterliggjort og udstillet som tossede
til et punkt, hvor folk har mistet deres job.
De har mistet deres evne til at forsørge deres familier.
De har mistet deres sikkerhedsgodkendelser.
Disse mennesker fik deres liv ødelagt, blot fordi de fortalte sandheden om,
hvad de fandt ud af, eller hvad de så.
Folk, der træder frem med dette...
MEDLEM AF KOMITEEN FOR OPSYN OG ANSVAR
Jeg føler, at de har taget deres liv i egne hænder.
Folk siger, at vores regering ikke kan holde på en hemmelighed.
Der er en række programmer, jeg har været involveret i,
som aldrig er blevet afsløret.
Sandheden er, at mennesker og programmer kan holdes hemmelige.
Normalt kommer det bare af at ville beskytte sig selv.
Dette er den mest succesfulde misinformationskampagne
i den amerikanske regerings historie.
Det ironiske er, at bedragerikampagnen
for at stemple det var så succesfuld,
at det faktisk utilsigtet skabte et nyt uforudset problem.
Stempling har været et enormt problem...
MEDLEM AF NASA & UAP-STUDIET
...at faktisk er en national sikkerhedstrussel mod USA.
Andre lande lider ikke af den stempling, som vi gør,
så vi har allerede en ulempe i Amerika.
Hvordan kan vi forvente at bevare en strategisk fordel,
når 99,999 % af alle forskere i landet
ikke engang tror, det er ægte?
Videnskaben bevæger sig fremad ved at udveksle information,
og når det hele er lukket og holdt nede,
kan man ikke skabe fremskridt.
Man havde information, der kunne forbedre livet
for alle på planeten og ændre vores arts kurs.
Denne information blev og bliver stadig holdt tilbage
af Legacy-bjærgningsprogrammet.
For meget information ligger forskellige steder.
Det kontrolleres af forskellige baroner og fyrster
i den nationale sikkerhedskongerige.
Alle ser de information som magt.
De er modvillige til at dele information.
De kan lide at behandle den som valuta.
Alle disse ting samarbejder
i at forhindre os i at få det store billede og samle information.
Det er værd at bemærke, at luftvåbnet ikke bidrog med nogen
eller måske bare et lille antal rapporter om UAP'er.
Til trods for, at luftvåbnet kontrollerer
North American Aerospace Defense Command,
er de ansvarlige for rumovervågning.
De har fly med overlegne radarsystemer, der opererer
på de samme træningsområder, hvor flåden ser og rapporterer flyene,
og alligevel hævder de, at de ikke har beviser på det.
Forestil dig, at vi siger,
at der er uidentificerede ubåde ud for USA's kyst.
De eneste rapporter, vi fik,
var fra luftvåbnet, og flåden havde intet at sige om det.
Under George W. Bush-regeringen
tog præsidenten rutinemæssigt ned til sin ranch i Stevensville, Texas,
og jeg ser rapporter om UAP-aktivitet over ranchen.
FAMILIEN BUSH'S GÅRD
F16'ere fra en nærliggende flybase blev bedt om at opsnappe objektet.
Folk på jorden så det.
Så jeg tog ned og begyndte at stille spørgsmål: "Hvad jagtede I?
Jeg handler på vegne af den amerikanske regering,
og vi prøver at forstå, hvad I så."
Og de ser mig i øjnene og siger...
"Jay, vi kan ikke fortælle dig, hvad vi så, for OSI...
Luftvåbnets specialefterforskningskontor kom
og fik os til at underskrive fortrolighedsaftaler.
Vi så noget, vi blev sendt op efter noget,
men vi kan ikke tale med dig om det."
Historisk set, hver gang et militærmedlem havde et UAP-møde,
blev det hurtigt fejet under tæppet,
og de blev afskrækket fra at tale om det.
De udarbejdede en fortrolighedsformular.
LUFTVÅBEN
Han sagde: "Sig aldrig det igen. Du taler aldrig om det."
LØJTNANT, LUFTVÅBNET
LUFTVÅBNETS SIKKERHEDSSTYRKER
De gjorde det klart, at det er noget, vi ikke bør tale om.
LUFTVÅBNET
Der var en tavshedskultur.
Jeg talte ikke med nogen om det...
Jeg holdt bare kæft.
Der er konsekvenser, hvis du afslører noget af denne information til nogen.
Vi modtog en alarm på vores nærmeste missilbase.
ELSWORTH FLYVEBASE
Der var en genstand lige over ICBM-atommissilet
lige oven på affyringsporten.
Ingen støj, ingen lyd.
Og det lignede en minisol, der svævede i luften.
Det var på størrelse med en super Walmart-bygning.
Ikke bare en Walmart, jeg mener en super Walmart.
Den var enorm.
Og hvordan den kunne hænge der, var helt unaturligt for,
hvad vi ved om ting, der kan flyve eller svæve.
WHITEMAN FLYVEBASE
Kaptajnen kiggede bare op og måbede,
og jeg kiggede op og så en genstand lige over affyringsrøret...
Flerfacetteret, mat, sort finish, en sært formet diamant.
Helt stille, ingen larm. Der var ingen fremdrift.
Femten meter oppe i luften, og den bevægede sig ikke.
Det var fantastisk, og vi så på hinanden,
og vi var bare mennesker, der var vidner til noget ekstraordinært.
Og mens vi kiggede på den,
var den bomstille,
og så susede den mod horisonten og var væk.
Absolut øjeblikkelig acceleration.
CALIFORNIEN
VANDENBERG FLYVEBASE
Vi havde 60 kameraer, så ingeniørerne på Boeing og Douglas
kunne se hvert millisekund af tændingen.
Det omtalte missil, som vi fotograferede, var et Atlas D,
der som en del af et eksperiment havde et falsk atomsprænghoved.
Mens sprænghovedet fløj,
kom noget andet ind i billedet.
Det udsendte en lysstråle og ramte sprænghovedet, fløj op sådan her,
sendte endnu en lysstråle ned mod sprænghovedet,
fløj sådan her, endnu en lysstråle mod sprænghovedet,
fløj under her, sendte lysstråle mod sprænghovedet
og fløj så væk samme vej.
Og imens bevægede alt i billedet sig
med 14-16.000 km/t.
Det har vi intet, der kunne have gjort.
Hvad kunne det?
MALMSTROM FLYVEBASE
Der var et rødorange lys, der svævede over hovedporten.
LUFTVÅBNET
Det var omkring 12 meter i diameter, det var en slags oval.
Og hvert missil meldte om fejl i styrings- og kontrolsystemet.
Vores missiler begyndte at styrte ned, alle ti styrtede ned.
Inden for otte dage mistede vi 20 atommissiler til ufoer.
CALIFORNIEN
Vandenberg huser den infrastruktur,
der understøtter missilforsvarsprojektet...
LUFTVÅBEN
...der forsvarer vores land
mod ballistiske missiler og atomvåben.
Så det er en af vores vigtigste baser.
Den 14. oktober 2003
mødte jeg på arbejde på basen,
og straks begyndte alle at fortælle mig
om ufo-hændelsen, der var sket tidligere den morgen.
Jeg gik på arbejde på Vandenberg flyvebase.
Vi fik en briefing om, at tidligere på dagen
havde nogle Boeing-entreprenører set et UAP-angreb.
Tre Boeing-entreprenører havde meldt,
at et gigantisk rødt firkantet objekt
svævede over affyringsrampen i lav højde.
Uden lyd.
Den havde ingen tydelige tegn på fremdrift, og den svævede bare stille.
Det var et alvorligt sikkerhedsbrud på området.
Vi blev bedt om at være årvågne, når vi var på vores vagt.
Og jeg brugte det meste af dagen på
at køre rundt på basen og lede efter de objekter.
Senere den aften observerede jeg og fem sikkerhedsmedlemmer
et skarpt lys, der nærmede sig basen.
Da den kom tættere på, var lyset ikke længere synligt,
og den var enormt stort som en fodboldbane.
Næsten rektangulær form. Den svævede bare.
Intet fremdriftssystem, ingen vinduer. Den var mat sort.
Vi observerede den i 45 sekunder mere,
og så fløj den med tusindvis af kilometer i timen op ad kysten.
Jeg talte med alle de direkte vidner, over et dusin mennesker,
og selv med deres forskellige udsigtspunkter
var historierne ens.
De så alle det samme.
UAP-aktiviteten omkring atomvåben er ikke et historisk problem.
Det er et vedvarende problem.
På trods af USA's luftvåbens mangeårige benægtelse
har vi nu både tidligere og nuværende højtstående embedsmænd i luftvåbnet,
der erklærer, at luftvåbnet
har været involveret i UAP'er i mange år.
Jeg har tjent i luftvåbnet i omkring 32 år.
EFTERRETNINGSTJENESTEN LUFTVÅBNET
Mit sidste job i luftvåbnet var chef for efterretningstjenesten,
før jeg blev direktør for forsvarets efterretningstjeneste.
Da jeg var i luftvåbnet,
var der et aktivt program til at spore afvigende aktiviteter,
som vi ellers ikke kunne forklare.
Mange af dem havde forbindelse til områder vestpå,
især Area 51.
Da Kongressen hørte mere om Legacy-programmet,
indså de, hvor indflydelsesrige forsvarsentreprenørerne er blevet.
Når vi ser på den faktiske struktur i interaktionen mellem regeringen
og den private industri i UAP-området, har det i årenes løb
forvandlet sig til at være i entreprenørernes favør.
Hvis man gør noget i regeringen,
kan det i sidste ende tilgås via loven om informationsfrihed,
men hvis man gør noget gennem entreprenører,
er det ikke tilgængeligt via loven om informationsfrihed.
Jeg havde selv været involveret i projekter, hvor vi sørgede for,
at materialet var under entreprenørmærker,
så offentligheden ikke kunne få let adgang til dem.
Men hvad der sker med regeringen, er, at man har brug for kontinuitet.
Folk flytter, folk dør, folk går på pension.
Så det, der ender med at ske, er, at der sker en nedarving
blandt regeringens entreprenører, der er involveret UAP'er.
Og så stopper jeg, embedsmanden med ansvar for programmet,
og en anden tager min plads,
og den person ved måske, at dette projekt eksisterede,
men så erstattes de af en tredje person,
der ikke aner, at projektet eksisterede.
Men den virksomhed, der modtog denne teknologi,
forsøger stadig at udvikle den,
så de begynder at kommercialisere den.
Noget af det begynder at sive ud i store innovationer,
som nogle virksomheder finder på og tjener penge på,
og de hævder, at det tilhører dem, og at det er proprietært.
Og folk i regeringen, der ved, hvor det oprindeligt kommer fra,
er for længst væk, og deres efterfølgere aner intet om det.
Så man kan begynde at forudse, hvor man i virksomhedshænder
skaber en ekstraordinær mængde magt.
Risikoen er, at når man overfører teknologi, der ikke er brugbar i dag,
til en virksomhed,
over årtier kommer den virksomhed til at besidde
og kontrollere adgangen til den til deres egne formål,
ikke for landets sikkerhed.
I regeringsrådene...
PRÆSIDENT EISENHOWER 1961
...må vi beskytte os mod erhvervelsen af uberettiget indflydelse,
opsøgt eller ej, på militærindustrikomplekset.
Potentialet for en katastrofal stigning af forlagt magt eksisterer
og vil fortsætte.
Vi må aldrig lade vægten af denne kombination bringe vores frihed
eller demokratiske processer i fare.
Grunden til, at vores demokrati er så stærkt,
er, at det er folket, af folket og for folket.
Det er ikke acceptabelt at have hemmelige regeringsdele.
Det ville være samvittighedsløst.
Det er imod vores forfatning, og det er forkert.
MODERNISERINGS-RÅDGIVER FOR HÆRENS STABSCHEF
Ikke-menneskelige efterretninger er ikke regeringsinformation,
og regeringen bør ikke holde den viden fra folket.
Før han døde,
havde jeg det privilegium at møde senator Harry Reid
et par gange i hans private hjem.
Han forklarede mig, at han engang fik oplysninger
om Legacy-programmet, men blev nægtet adgang.
Han blev opildnet af det,
og da muligheden kom for at sponsorere AATIP,
greb han muligheden.
For at sikre, at Kongressen og regeringen
havde indsigt i emnet.
Ærlig talt ville vi ikke være, hvor vi var i dag,
hvis det ikke var for senator Harry Reids mod.
At den føderale regering i alle disse år har dækket over det,
lagt bremseklodser på alt, stoppet det,
synes jeg, er meget dårligt for vores land.
Bør vi ikke studere det her?
Svaret er jo,
og det var alt, det handlede om.
GENNEMBRUDSTEORIEN OM, HVORDAN UAP FUNGERER
I årtier antog vores regering,
at der måtte være forskellige eksotiske teknologier
bag de observerbare faktorer,
men vores forskere indså, at en gennembrudsteknologi
faktisk kunne være ansvarlig for alt.
Med nok energi kunne man skabe en boble,
en warpboble omkring et rumskib, der ville have
en anden egenskab af rumtid
inde i boblen end udenpå.
Dette energifelt ville fuldstændig isolere fartøjet fra miljøet.
Så man kan spørge, hvordan fartøjet bevæger sig fremad i sin boble?
Fartøjet inde i boblen har en måde at ændre boblens egenskaber
for at ændre bevægelsesretningen.
Så man har et nedadgående tryk foran og et opadgående tryk bagtil.
Så det ville være som at flyde i rumtid på samme måde,
som en surfer på en bølge i havet.
Og vi observerer hypersonisk hastighed og øjeblikkelig acceleration.
Og grunden er, at tiden bevæger sig anderledes
for folk inde i boblen i forhold til folk uden for boblen.
De, der er inde i fartøjet, vil føle, at de bare rejser roligt.
De vil ikke mærke effekten af det, der ligner den hastighed
og acceleration, der ville forvandle et menneske til budding.
Dette gennembrud kan være nøglen til interstellare rejser,
hvor man vil rejse lange afstande
uden at bruge enorme mængder subjektiv tid.
KVANTEFYSIKER CHEFFORSKER, AATIP
Vi ville også have lav observerbarhed,
fordi boblen fungerer som en barriere mellem to rumtidsmiljøer.
Dette ville eliminere eller skjule de fleste af de kendte tegn
på konventionel teknologi.
Derfor ville en radar have svært ved at spore et fartøj.
fordi signalet fra radaren ville blive forvrænget
af energifeltet omkring fartøjet.
Radarsignaturerne bevæger sig bare rundt om boblen
og reflekterer ikke tilbage til radarudsenderen.
Så det er ikke overraskende, at når nogen tager et billede af en UAP,
får de et sløret, forvrænget billede,
fordi de faktisk tager et billede gennem en rumtidsbarriere.
Det, der er sket for nylig,
er, at vi har opgraderet vores sensorsystemer
på vores jagerfly,
og på disse billeder, der nu tages med vores avancerede sensorsystemer,
kan vi begynde at se energifeltets faktiske struktur omkring fartøjet,
hvilket man ikke kunne førhen.
Vi observerede også transmedium-bevægelse,
fordi fartøjet bevæger sig inden for sin egen rumtid,
og det ydre miljø, det bevæger sig igennem,
er ubetydeligt.
Det ville lade et fartøj bevæge sig problemfrit fra rummet til atmosfæren
og ned i vandet.
Og det kunne de gøre, fordi warpboblen, der omgiver dem,
forskyder luftmolekyler eller vandmolekyler rundt om fartøjet,
så det kunne bevæge sig let gennem ethvert element.
Vi observerer også anti-tyngdekraft, fordi jordens gravitationsfelt
ikke længere har nogen effekt på fartøjet inde i sin rumtidsboble.
Det er derfor, et fartøj ikke behøver
motorer, vinger eller andre ting, som vi forbinder med et fartøj,
der skal flyve i atmosfæren.
Det er faktisk frakoblet fra atmosfæren.
Og energifeltet, der er forbundet med fartøjet,
forårsager en meget energisk bølge af stråling,
hvilket er grunden til, at folk, der kommer for tæt på UAP'er,
kan opleve biologiske effekter, der er skadelige for mennesker.
FILMET AF DET AMERIKANSKE LUFTVÅBEN NELLIS FLYVEBASE
Nu hvor vi forstår, at disse fartøjer eksisterer i et rumtidsmiljø,
der er anderledes end det ydre rumtidsmiljø,
kan det forklare observationer fra eksempelvis
militærfolk, der har nærmet sig og er kommet ind i et fartøj
og finder ud af, at tiden følger en anden fart inden i fartøjet
end tiden uden for fartøjet.
De tror, de kun er der i et par minutter,
og når de kommer ud af fartøjet, er der gået nogle timer,
så de føler, at de mangler tid.
Eller på samme måde, med hensyn til fartøjets størrelse,
hvis nogen er uden for fartøjet, og det ligner et lille fartøj,
og de går ind, er det på størrelse med et fodboldstadion,
når man forstår, at rum og tid konstrueres til at være anderledes
inde i fartøjet end udenfor fartøjet,
så kan disse anomalier, som folk melder om, der lyder absurde,
faktisk give mening.
EN NY ENERGIKILDE
Det vigtigste er, hvad deres energiforsyning er.
For beviserne for, hvor meget energi de bruger per tidsenhed,
overstiger alle energiniveauer, vi kan generere.
UAP'er har udvist fremdriftsegenskaber, der antyder,
at de genererer 1100 milliarder watt.
ASTROFYSIKER
Det er mere end 100 gange den daglige strøm,
der genereres i USA.
Lad det trænge ind.
Hundrede gange den daglige strømproduktion
for hele nationen.
Der er to herskende hypoteser om, hvordan UAP'er skaber den energi,
der forvrænger rumtiden omkring dem,
og en er, at rumfartøjet kan producere
sin egen boble af vakuumenergi omkring fartøjet,
som også er kendt som nulpunktsenergi.
Og den anden er, at fartøjet kunne bruge kvantesammenfiltring
til at tappe fra en fjerntliggende energikilde.
Hvis vi kan forstå den teknologi, vi observerer,
har den så mange potentielt gavnlige påvirkninger, inklusive ren energi.
VICE-FORSVARSMINISTER, EFTERRETNINGER
Vi ser disse fartøjer gøre utrolige ting,
og det er ikke med forbrændingsmotorer.
Dette er teknologi, der kan erstatte olie,
gas og kul og beskytte vores planet for fremtidige generationer.
Hvordan kan vi bruge de teknologier og alle de evner,
der kan komme fra den, ikke til at udkæmpe en krig,
men for at øge vores levestandard,
for at øge vores evne til at komme fra sted til sted.
Vi kan tale mere om teleportering.
Vi kan tale mere om hypersoniske rejser.
At kunne føre mennesker til det næste evolutionære trin,
hvilket er stjernerne,
og være i stand til at udforske nye stjernesystemer og planeter.
På den anden side
må man afveje konsekvenserne ved at dele med verden,
velvidende, at folk handler i ond tro.
Hvis vores modstandere ville få adgang til de samme teknologier,
kunne de omdanne det til nogle meget kraftfulde masseødelæggelsesvåben.
Man kan anbringe en atombombe i en af de her ting
og lade den flyve gennem en bygning, gennem beton, gennem stål,
hvor som helst i verden.
Vi vil tale om det offentligt og opmuntre folk til at tale om det,
men mens vi taler om det offentligt,
er vores modstandere opmærksomme på ledetråde i konktesten
om mulige teknologier, som vi måske har adgang til, og de ikke har.
Så det er en hårfin grænse.
Jeg ville vælge at gøre enhver ny energikilde
til et humanitært problem.
Det skulle være åbent, og vi ved, hvordan man gør det.
Vi har gjort det med atomkraft.
Hvis de eksisterende kapaciteter kommer i forgrunden
og bliver kendt for verden...
SENATOR, SOUTH DAKOTA KOMITEEN FOR VÆBNEDE STYRKER
...kan det meget vel være til gavn for menneskeheden.
BESKYTTELSEN AF WHISTLEBLOWERE
Mens Kongressen havde lært meget om Legacy-programmet,
var whistleblowere stadig bange for at afsløre de største hemmeligheder
om UAP-teknologi og ikke-menneskelige kroppe i programmets besiddelse.
Vi har interviewet folk, der havde beviser på
eller direkte kontakt med enten materiale
eller et egentligt program.
De har arbejdet på fartøjer,
der ikke stammer fra vores verden.
Men
de lækker en video, før de begår selvmord
ved at skyde sig selv i nakken fire gange,
så jeg ved bare ikke, om det kommer ud.
De, hvis job det er at sikre, at informationen ikke kommer ud,
vil bruge det værktøj, de kan finde,
til at overbevise folk om, at de ikke bør træde frem.
Vi har folk, der har meget høje godkendelser både nu og i fortiden,
som gjorde meget vigtigt arbejde for vores regering
eller stadig gør vigtigt arbejde for regeringen,
som har stået frem med nogle påstande om, at USA
tidligere har bjærget eksotisk materiale
og derefter dekompileret det materiale
til at fremme vores eget forsvar og teknologi.
Og at de underskrev aftaler om, at de ville komme i fængsel,
eller det ville endog koste dem livet,
hvis de talte om disse ting.
Når jeg har en whistleblower, der fortæller mig,
at de frygter for deres liv,
og at folk er blevet gjort fortræd for at beskytte og skjule informationen,
giver det mig grund til bekymring.
Fast besluttet på at finde sandheden var det Chris Mellon,
der hjalp Kongressen med at udarbejde uhørte UAP-whistleblowerbeskyttelser.
Og i december 2022 underskrev præsident Biden lovgivningen.
Så selv for dem, der underskrev kontrakter,
har de stadig ret og mulighed for at tale om dette på en meget sund
og produktiv måde, der informerer den amerikanske befolkning.
Enorme påstande fra en militær whistleblower.
Ufo-vrag bjærget af USA holdt fortroligt
af et hemmeligt regeringsprogram i årtier.
HVEM ER DAVID GRUSCH?
UAP-specialstyrken blev nægtet adgang til et program for bjærgning.
Bjærgning af ikke-menneskelige, tekniske fartøjer.
Kald det rumskib, om du vil,
ikke-menneskelige, eksotiske fartøjer, der enten er landet eller styrtet ned.
Jeg håndplukkede Dave Grusch som del af min UAP-taskforce.
Alt, hvad Dave afdækkede, er sandt, men det rører knap nok overfladen.
Der er en sofistikeret misinformationskampagne mod folket,
hvilket er ekstremt uetisk og umoralsk.
Er folk blevet dræbt for at beskytte hemmeligheden?
Det var en vedvarende bekymring.
Dave har også arbejdet utrætteligt bag kulisserne
med Kongressen,
og vi prikkede til bjørnen.
Vi gjorde store fremskridt.
Vi fik meget information til Kongressen.
Og det var ikke nødvendigvis symbiotisk
med Legacy-programmet og deres ønsker.
Jeg husker en aften, hvor jeg sad sammen med min kone på verandaen,
og jeg modtog et opkald.
Jeg genkendte stemmen, det var en af mine venner,
som var ansat på Capitol Hill,
og han var meget rystet
og sagde: "Hør, vi havde et meget interessant møde,
og en ekstremt højtstående person i den amerikanske regering
i efterretningstjenesten
fortalte Kongressen officielt, at der var en komité med 27 individer,
og jeg vil ikke gå ind i kodenavne her,
der overvejede at bruge ekstreme foranstaltninger
til at lukke munden på David og mig.
Dræbe os.
Folk siger, det er en sammensværgelse.
Nej, det er det ikke.
Vi har gjort det før.
Under visse omstændigheder har vi dræbt amerikanere uden retssag.
Hvis de er en klar og nuværende trussel mod nationens sikkerhed,
kan vi dræbe amerikanere.
Det sker ikke så tit,
men de kan bare forsvinde uden en retssag.
Så her er jeg.
Hvis jeg ender i Potomac-floden om en måned,
så ved I, hvad der skete.
I ved, hvad der skete. Det er sandheden.
Hvad vil du ellers vide?
Sidste år holdt Efterretningsudvalget en høring om UAP'er.
De indkaldte Pentagon-bureaukrater, der kun havde to svar
på spørgsmålene: "Det ved jeg ikke" eller "Det er fortroligt."
Høringen bliver anderledes.
Denne gang havde vi troværdige vidner, der vidnede for Kongressen
og folket under ed.
Det var et utroligt stolt øjeblik for mine kolleger og mig selv
at se den brand, vi havde antændt, fortsætte med at vokse.
Underudvalgshøringen om UAP'er
bedes falde til ro.
Virkeligheden er, at folket fortjener at vide det,
og man må passe på en regering, der ikke stoler på sit folk,
for man ved ikke, hvad de vil gøre.
Det er virkelig vigtigt, at vi er her på en tværpolitisk måde
for at have denne samtale, som i virkeligheden
handler om national sikkerhed.
Befolkningen har ret til at lære om teknologier af ukendt oprindelse,
ikke-menneskelig intelligens og uforklarlige fænomener.
Sværger eller bekræfter du, at dit vidneudsagn
er sandheden, hele sandheden, og intet andet end sandheden?
Ja.
Jeg blev informeret i løbet af mine officielle pligter
om et årtilangt UAP-bjærgningsprogram og dekompileringsprogram.
Jeg håber, at mine handlinger i sidste ende vil føre til et positivt resultat
af øget gennemsigtighed.
Vi så primært mørkegrå eller sorte terninger inde i en klar sfære,
hvor toppen eller spidsen af terningen rørte indersiden af sfæren.
Siden hændelserne begyndte,
har jeg hørt, at objekterne er blevet opdaget,
hvor flådeoperationer udføres over hele verden.
Disse objekter er blevet observeret i over to uger, fra over 80.000 fod
og hurtigt ned til 20.000 fod,
hvor de svæver i timevis, hvorefter de flyver op igen.
Det var først i 2009, at Jay Stratton kontaktede mig for at undersøge det.
Uden nogens viden var han en del af AATIP-programmet i Pentagon.
Kender du nogen, der deltager
i dekompileringsprogrammer for ikke-jordiske fartøjer?
Personligt, ja.
Tror du, at vores regering er i besiddelse af UAP'er?
Jeg kender de præcise steder.
Jeg fik faktisk folk med den førstehåndsviden
til beskyttet af videregive oplysninger til generalinspektøren.
Har vi ligene af de piloter, der styrede dette fartøj?
Der var biologi inkluderet i visse bjærgninger, ja.
Ikke-menneskelig biologi?
Ikke-menneskelig.
Jeg tænkte på, om du kunne tale lidt om interaktionen
mellem forsvarsentreprenørfirmaer
og eventuelle UAP-relaterede programmer eller aktiviteter.
Entreprenørerne, metalbøjerne, så at sige.
Det er dem, der laver specifikke præstationer på regeringskontrakter.
Hvordan bliver sådan et program finansieret?
Misbrug af midler.
Betyder det, at der er penge i budgettet,
der skal gå til et program, men det gør det ikke,
og det går til noget andet?
Ja, det har jeg specifik viden om.
Hr. Graves og Fravor,
hvis jeres møder skulle være blevet fjendtlige,
ville I så have haft evnen til at forsvare jer selv?
Absolut ikke.
Nej.
Det, vi oplevede, var langt udover den materielle videnskab og de evner,
vi havde på det tidspunkt, som vi har i øjeblikket,
eller som vi vil have i løbet af de næste 10 til 20 år.
Vi har intet, der kan stoppe i luften og skifte retning,
og vi har heller ikke noget, der som i vores situation
kan komme ned fra rummet, svæve i tre timer og flyve op igen.
Er det muligt, at disse UAP'er ville undersøge vores evner, ja eller nej?
- Hr. Graves? - Ja.
- Grusch? - Ja, helt sikkert.
Har du personlig viden om folk, der er blevet skadet
i forsøg på at dække over eller skjule
denne udenjordiske teknologi?
Ja.
Personligt.
Ved du, om nogen er blevet myrdet?
Jeg må være forsigtig.
Jeg dirigerede folk med den viden til de rette myndigheder.
Der er tydeligvis en trussel
mod USA's sikkerhed.
Det er nogle modige vidner.
De svor at beskytte USA's forfatning,
og det gør de sgu, og vi skylder dem taknemmelighed.
Der var i dag
et tværpolitisk opråb om mere gennemsigtighed omkring ufoer.
En blev spurgt om fremmede kroppe. To andre talte om at se UAP'er.
USA's regering har et program til
at bjærge styrtede ufoer, og har en ufo og resterne
af citat "ikke-menneskelige piloter" i sin besiddelse.
Og da Dave Grusch sagde ordene "ikke-menneskelig biologi",
var der et hørligt gisp.
Jeg arbejdede med David Grusch, da vi bidrog til UAP-specialstyrken,
og alt, han sagde under ed til Kongressen,
og det, han skrev i sin whistleblower-klage, er 100 % sandt.
En Pentagon-rapport viser en stigning i ufo-observationer.
Pentagon offentliggjorde sin rapport om ufo-observationer i dag,
hvor der står, at 366 observationer er blevet efterforsket siden 2021.
Nu indrømmer forsvarsministeriet ikke kun et par hændelser,
men hundredvis af hændelser,
masser af hændelser med flere sensorsystemer,
flere vidner.
En NASA-taskforce holder sit første møde om ufoer.
NASA har bestilt en uafhængig arbejdsgruppe til at undersøge
uidentificerede, anormale fænomener,
og det er første gang, NASA har taget konkrete skridt
til seriøst at undersøge UAP'er.
Er vi alene? Personligt tror jeg ikke, vi er.
Jeg var ikke forberedt på antallet af angreb, jeg ser.
Denne sammenlægningsevne overgår den operationelle ramme,
hvilket vi må tage hånd om.
POTENTIELLE HENSIGTER BAG IKKE-MENNESKELIG INTELLIGENS
Siden menneskeheden begyndte at udvikle atomenergi,
har der været konsekvent UAP-aktivitet på steder involveret
i atomprocessen.
Vi har udviklet os mere teknisk i de sidste 80 år,
end vi har i de sidste 200.000 år.
Og stigningen i UAP-aktivitet er steget i takt med vores fremskridt
i at udnytte energi.
Vi indså, at vi er på vej til at udnytte de nødvendige energiniveauer.
til at fordreje rumtiden,
og UAP har observeret
og tydeligvis været interesseret i vores hurtige fremskridt.
På trods af at udvikle massiv ny teknologi
ser vi ikke en tilsvarende moralsk stigning i vores sameksistens.
Vi invaderer stadig selvstændige nationer.
Vi truer stadig med atomkrig 80 år efter at have smidt atombomber,
der fordampede flere hundrede tusind mennesker.
Lad os se det i øjnene, vi er en voldelig art.
Så hvis jeg var en art fra et andet sted,
selv hvis jeg var en skjult art på planeten,
der så vores vækstkurve i atomenergi
og så begyndte at indse, hvad det kræver
at skabe deres teknologier
med forvridning af tid og forvridning af rum og så videre,
kan jeg forestille mig, at det kunne ses som en trussel,
fordi de ville indse, at det kun er et spørgsmål om tid,
før de kan, hvad vi kan,
og så er vi nødt til at håndtere dem.
Så det overrasker mig ikke, at deres højeste prioritet
ville være at identificere, hvilke trusler de kunne stå over for
og lære alt om dem.
Dette aktivitetsmønster virker logisk.
Det virker som en forlængelse af den evolutionære proces,
der styrer livet, som vi kender det,
hvilket er, at selvopholdelse er nummer et.
Når jeg hører historier om, at atomvåbenanlæg bliver lukket ned
eller startet op,
fortæller det mig noget interessant.
For det første er det, at noget har en teknologi,
der kan nå ind i vores atomvåbensystemer på afstand
på måder, som vi ikke forstår.
Det er bare kapacitet.
Men du stiller spørgsmålet om hensigt.
I det mindste fortæller det mig, at de viser os,
hvad de kan gøre ved os, når de vil, eller med os, eller de kan stoppe os.
De forhindrede os ikke i at sprænge noget i luften i Japan.
De stoppede ikke den første af bomberne.
Så på et eller andet niveau er de villige
til at lade os se konsekvenserne af vores handlinger,
men på et andet niveau er de villige til at vise os:
"I tror måske, I kan skade os en dag, men det kan I ikke.
Vi kan virkelig bare række ind og stoppe jer
eller få jer til at sprænge hinanden i luften, for i sidste ende
går I i vejen for os, og I begynder at irritere os."
Så selvom det er blevet rapporteret, at nogle af vores jagerpiloter
har jagtet disse objekter og endda affyret missiler mod dem,
har der ikke været en stærk negativ gengældelse.
Så det ville være ret let at konkludere,
at de er venlige, og at det er fint, og der er ingen reel trussel der.
Men sandheden er, at man skal tage hensyn til,
under hvilken betingelser det kan ændre sig.
For eksempel, hvis man har myrer bagerst i haven,
er de ikke en trussel, så det er fint,
men hvis de invaderer ens hus, er de pludselig en trussel.
Så det kunne være det samme i denne situation.
Så i det mindste i forsvars- og efterretningsbranchen,
antager vi automatisk det værste, fordi vi vil være forberedte
på det værste, hvis det skulle ske.
Der er en bekymring i forsvaret og efterretningssamfundene om,
at UAP'er har foretaget langsigtet overvågning
af menneskelig teknologisk udvikling
så de kan gribe ind for at forhindre en konflikt
mellem os og dem.
En af grundene til, at jeg er så ivrig omkring dette problem, er,
at jeg tror, det har potentiale til at ændre perspektivet
for verdensledere og befolkningerne i disse lande
så de ser, hvad vi har til fælles, og hvad vores fælles udfordringer er.
Hvis vi skal overleve som art,
har vi brug for hidtil uset internationalt samarbejde.
Jeg tænker af og til på, hvor hurtigt vores verdensforskelle
ville forsvinde, hvis vi stod over for en fremmed trussel udefra.
Thomas Jefferson sagde engang:
"Jeg er ikke fortaler for hyppige ændringer i love og forfatninger,
men love og institutioner skal gå hånd i hånd
med fremskridtet i det menneskelige sind.
I takt med, at det bliver mere udviklet, mere oplyst,
som nye opdagelser gøres,
nye sandheder opdages, og måder og meninger ændrer sig,
med ændrede omstændigheder,
må institutioner også rykke frem for at holde trit med tiden."
Vores nuværende senatsledelse føler det samme som vores grundlæggere.
Og i efteråret 2023
mødtes mine kolleger og jeg med senatets lederskab
for at give dem klarhed, mens de kæmpede for den mest historiske
UAP-lovgivning nogensinde.
Aldrig i vores nations historie har vi nogensinde set nogen form
for lovgivning vedrørende UAP, der er så detaljeret og specifik
og så retningsgivende som denne.
USA's regering har indsamlet en masse information om UAP'er
i mange årtier, men har nægtet at dele den med det amerikanske folk.
Det er forkert, og det skaber også mistillid.
Vi mener, at information og data er blevet indsamlet
af mere end blot forsvarsministeriet, men også af andre agenturer
i den føderale regering.
Information om UAP'er er også blevet hemmeligholdt for Kongressen,
hvilket var en overtrædelse af lovene, der kræver fuld underretning
til den lovgivende magt.
Lovforslaget, jeg arbejdede på, gav en fornuftig løsning.
Loven om åbenhed om uidentficerede anomale fænomener.
Dette ville være det mest aggressive tiltag, vi nogensinde har set,
hvad angår åbenhed om, hvad regeringen ved og har
vedrørende UAP'er.
Tiltaget ville også give den føderale regering kontrol
over alle bjærgede teknologier af ukendt oprindelse
og biologiske beviser på ikke-menneskelig intelligens.
Ekspropriation tillader USA's regering at tage kontrol over hvad som helst
af nationale sikkerhedsårsager
eller for at styrke det amerikanske folk.
Et krav om åbenhed så regeringen kan
indsamle UAP-materiale eller biologiske rester,
der kan være blevet givet til private enheder i fortiden
og dermed skjult for Kongressen og det amerikanske folk.
Ekspropriations-sektionen blev ikke lavet ved et uheld.
Den blev udformet til at vise vores forventninger.
Entreprenører kan have oplysninger
eller materiale, som de har siddet inde med i en længere periode,
og det er vores måde at tackle det på og gøre det klart,
at det skal leveres på en passende måde,
og at de skal forhandle med os nu.
Deres tværpolitiske plan for mere gennemsigtighed
oplever dog en stærk modreaktion.
Forsvarsentreprenørerne giver penge lovligt
til mange af mine kolleger, der yder en stor del af modstanden.
MEDLEM AF TASKFORCEN
Der kommer mange penge fra forsvarsindustrien til at støtte
folkevalgte embedsmænd med deres kampagner.
Og når tiden kommer for disse folkevalgte embedsmænd
til at nå til bunds i tingene, er de kompromitterede.
Noget med kapaciteten til at rejse i lysår,
uden varmeudledning og energikapaciteten til det,
det ville skubbe Pentagon ud af branchen.
Vi ville ikke udkæmpe disse værdiløse krige i udlandet om olie.
Og amerikanske drenge og piger ville ikke dø.
Det ville sætte krigsmagerne ud af drift.
Desværre var der for meget modstand,
og de mest historiske elementer i den foreslåede lovgivning
blev ikke vedtaget.
Vi står med et kæmpe rod.
Vi har 80 års løgne og bedrag,
der ærligt talt har ødelagt mange menneskers liv,
og ingen vil tage ansvar for det.
Det er ikke et forsøg på at straffe nogen.
Men vi må alligevel vide, hvad de har erfaret.
Skatteyderne betaler for det.
Og jeg tror, det er ekstremt vigtigt at tilbyde amnesti.
Lad fortiden forblive i fortiden og kollektivt komme videre.
Det er vigtigt, at vi arbejder på vores forslag.
Jeg vil gerne anerkende min kære ven, den afdøde Harry Reid,
en mentor, der bekymrede sig meget om det her emne.
Han kigger ned og smiler til os,
men han regner også med, at vi får resten gjort,
hvilket vi vil gøre alt, hvad vi kan, for at få til at ske.
Men hvor der var røg, var der ild,
og kongressen er nu klar over det.
Så det giver os mulighed for at gå i stilling og prøve igen.
Velkommen til dagens historiske høring.
Der er visse individer, der ikke ønskede, at denne høring skulle ske,
fordi de frygtede, hvad der kunne blive afsløret.
Sværger du at bekræfte,
at dit vidnesbyrd
er sandheden, hele sandheden
og intet andet end sandheden?
Det gør jeg.
Har regeringen udført hemmelige UAP-redningsprogrammer, ja eller nej?
Ja.
Blev de udformet til at identificere og dekompilere fremmede fartøjer?
Ja.
Overdreven hemmeligholdelse har ført til forbrydelser mod tjenestemænd,
militærpersonale og offentligheden
for at skjule det faktum, at vi ikke er alene i kosmos.
USA er i besiddelse af UAP-teknologi,
som nogle af vores modstandere.
Vi er midt i et hemmelighedsfuldt våbenkapløb over flere årtier.
Et, der finansieres af misbrug af skatteydernes penge
og skjult for vores folkevalgte repræsentanter
og tilsynsorganer.
Nu hvor vi ved, at UAP'er interagerer med menneskeheden,
bør vi ikke vende det blinde øje til,
men i stedet modigt se denne nye virkelighed i øjnene og lære af den.
En af de vigtigste handlinger, der kan tages i forhold til
at afsløre sandheden om UAP'er. er at bekæmpe stigmatiseringen.
NASA-personale, der træder frem og deltager i sådanne diskussioner,
ville give et stærkt budskab til det videnskabelige samfund om,
at UAP'er bør tages alvorligt og undersøges derefter.
Til den tiltrædende regering og Kongressen
siger jeg, at vi har brug for offentlig gennemsigtighed straks,
og denne høring er et vigtigt skridt i den retning.
Sandheden er derude.
Vi skal bare være modige nok til at se den i øjnene.
Amerika vil have deres pizzaer på 30 minutter eller mindre,
og længere kan vi ikke fokusere,
og jeg tror, Legacy-programmet er...
De tror, at Amerika vil lægge sin fokus et andet sted,
og jeg tror ikke, det er tilfældet.
Jeg tror, vi har tændt lunten.
Jeg tror, det amerikanske folk er klar til at høre sandheden.
At sidde her i en senatsbygning
og anerkende den forandring, der er sket,
troede jeg aldrig, jeg ville opleve,
og nu jeg gør,
håber jeg
at det vil sive ned i vores samfund,
så alle indser, at menneskeheden
faktisk er i en smeltedigel af mange arter i hele galaksen.
Det, jeg forventer at komme ud af det, er først og fremmest
en større forståelse af, hvad det betyder at være menneske.
Og for mig er den slags ændring i den menneskelige karakter
nok mere betydningsfuld,
end hvad vi kan lære om atomer, molekyler og fremdriftssystemer.
Mine børnebørn vil vokse op og tage hensyn til
og tænke på det faktum, at universet er fuldt af liv.
Vi er på tærsklen til en helt anden forståelse
af universet og vores plads i det
og af teknologiske muligheder,
der var science fiction for bare et par år siden.
Folkene bag Legacy-programmet
tror virkelig, at hemmeligheden er så intens,
at de ikke kan dele den med det amerikanske folk.
Der kan være aspekter af dette, der er så intense, at de ikke kan.
Men det grundlæggende faktum, at vi ikke er alene i universet,
kan vi dele med det amerikanske folk.
Vi kan håndtere det på dette tidspunkt.
Forhåbentlig vil det amerikanske folk en dag lære den større historie,
og hvordan den påvirker os alle.
Jeg vil fortælle det amerikanske folk, hvad jeg ved,
men jeg kan ikke, fordi det meste forbliver strengt fortroligt.
Jeg føler et enormt pres for at dele, hvad jeg kan,
fordi jeg ved, at der vil komme en tid,
hvor vi alle vil ønske, at vi havde gjort tingene anderledes.
Det øjeblik er nært forestående,
og når det øjeblik kommer,
ved jeg, at folk vil sige: "Gid nogen havde fortalt mig det før."
Husk, hvor langt vi end er kommet,
er vi stadig kun lige begyndt på den største paradigmeskift
i menneskets historie,
åbenhedens tidsalder.
I 2025 foreslog senatorerne Schumer, Rounds og Gilibrand igen
deres tværpolitiske UAP-afsløringslov med håb om, at den endelig
blev underskrevet.
Indsatsen mødes stadig med modstand.
Oversat af: F. F. Langhoff